joelniklaus/EU_Wikipedias huggingface dataset:
Zwelitsha

Zwelitsha on linn Lõuna-Aafrika Vabariigis Ida-Kapimaa provintsis Buffalo City linnaringkonnas.

Zwelitsha on asutatud 1947. aastal.

2011. aasta rahvaloenduse andmetel oli Zwelitsha elanikest mustanahalisi aafriklasi 99,19%, värvilisi 0,29%, India või Aasia päritolu inimesi 0,24%, valgeid 0,14% ja teisi 0,15%. Koosa keelt pidas emakeeleks 93,21% inimesi, inglise keelt 3,49%, viipekeelt 1,10% ja afrikaani keelt 0,43%.

Viited

Ida-Kapimaa provintsi linnad
Eric Dier

Eric Jeremy Edgar Dier (sündinud 15. jaanuaril 1994 Cheltenhamis) on Inglismaa jalgpallur, kes mängib Inglismaa kõrgliiga klubis Tottenham Hotspur ja Inglismaa jalgpallikoondises kaitsja või poolkaitsja positsioonil.

Dier kasvas üles Portugalis ja alustas klubikarjääri Lissaboni Sportingus. 2014. aastal liitus ta Tottenham Hotspuriga, sõlmides klubiga viie aasta pikkuse lepingu.

Koondisekarjäär 
Debüüdi Inglismaa rahvuskoondises tegi ta 14. novembril 2015 sõprusmängus Prantsusmaa vastu.

Esimese värava lõi ta koondise särgis 26. märtsil 2016 sõprusmängus Saksamaa vastu.

2016. aasta Euroopa meistrivõistluste esimeses alagrupimängus lõi ta värava Venemaa vastu.

2018. aasta maailmameistrivõistluste kaheksandfinaalis kohtus Inglismaa Colombiaga. Mäng lõppes nii normaal- kui ka lisaaja järel viigiseisul 1:1. Järgnenud penaltiseerias realiseeris Dier otsustava löögi, tuues Inglismaa koondisele esimesel võidu penaltiseerias pärast 1996. aasta Euroopa meistrivõistlusi.

Viited

Välislingid 

 Profiil Tottenham Hotspur F.C. kodulehel

Inglismaa jalgpallurid
Lissaboni Sportingu jalgpallurid
Tottenham Hotspur FC mängijad
Primeira Liga mängijad
Premier League'i mängijad
Sündinud 1994
Emjejane

Emjejane (kuni 2005. aastani Hectorspruit) on linn Lõuna-Aafrika Vabariigis Mpumalanga provintsis Ehlanzeni ringkonnas Nkomazi vallas.

2011. aasta rahvaloenduse andmetel oli Emjejane elanikest mustanahalisi aafriklasi 77,94%, valgeid 20,77%, värvilisi 0,84%, India või Aasia päritolu inimesi 0,39% ja teisi 0,10%. Svaasi keelt pidas emakeeleks 54,99% inimesi, afrikaani keelt 18,58%, tsonga keelt 17,03%, inglise keelt 4,07% ja suulu keelt 1,29%.

Viited

Mpumalanga provintsi linnad
Kadi Alatalu

Kadi Alatalu (neiuna Kadi Tammemägi; sündinud 30. juulil 1942) on eesti televisiooniajakirjanik.

Ta on Nõmme Heakorra Seltsi ja Nõmme Tee Seltsi liige.

Tema algatusel rajati Nõmmele Hiiu 100 Tamme Park.

Isiklikku 
Ta oli aastatel 1965–1991 abielus Toomas Alataluga. Epp Alatalu, Riin Alatalu (sündinud 1968) ja Siim Alatalu (sündinud 1978) on nende lapsed.

Viited 

Eesti teleajakirjanikud
Sündinud 1942
Ojavere

Ojavere on eesti perekonnanimi.

Nimede eestistamisel määrati Ojavere uueks perekonnanimeks isikuile, kelle perekonnanimi oli Bullis, Milk, Oert, Oinaskoff, Oinus, Oost, Osipov, Parsidski, Persidksi, Persidski, Soe, Sussi ja Terri. 2018. aasta 1. jaanuari seisuga on perekonnanimi Ojavere Eestis 33 mehel ja 56 naisel. 

Elve Ojavere (sündinud 1935), eesti majandusteadlane

Eestistamisel antud perekonnanimed
Botshabelo

Botshabelo on linn (township) Lõuna-Aafrika Vabariigis Free State'i provintsis Mangaungi linnaringkonnas.

Botshabelo on asutatud misjonijaamana 1865. aastal. Botshabelo tähendab sotho keeles 'pelgupaik'.

2011. aasta rahvaloenduse andmetel oli Botshabelo elanikest mustanahalisi aafriklasi 99,18%, värvilisi 0,33%, India või Aasia päritolu inimesi 0,20%, valgeid 0,09% ja teisi 0,20%. Sotho keelt pidas emakeeleks 84,52% inimesi, koosa keelt 7,58%, inglise keelt 1,99%, afrikaani keelt 1,56%, viipekeelt 1,50% ja tsvana keelt 1,33%.

Viited

Free State'i provintsi linnad
Valter Mattisson

Valter Mattisson (26. veebruar 1905 Väimela – 24. märts 1968 Koeru) oli Eesti luterlik vaimulik.

Ta lõpetas aastal 1925 Tartu Linna Saksa Ühishumanitaargümnaasiumi. Aastatel 1925–1928 õppis ta Tartu Ülikooli usuteaduskonnas (ei lõpetanud). Akadeemiliselt kuulus ta korporatsiooni Fraternitas Normannia. Pärast Teist maailmasõda õppis ta aastani 1955 Usuteaduse Kõrgemas Katsekomisjonis. Ordineeriti 24. mail 1950 Tallinna toomkirikus aseõpetajaks, õpetaja õigused anti talle 15. juunil 1955.

Ta töötas aastatel 1930–1932 Tartus kinode tekstinäitajana, aastatel 1933–1940 Põlva koguduse organist-asjaajajana, samuti oli ta Tartu pildiraamitööstuse tööline, aastatel 1940–1942 töötas ta keelte ja klaveriõpetajana, aastatel 1948–1950 oli ta Koeru Maarja-Magdaleena koguduse organist, aastal 1950 Koeru koguduses jutlustajana ja aastatel 1950–1967 Koeru Maarja-Magdaleena koguduses aseõpetaja ja õpetajana.

Isiklikku 
Valter Mattisson oli aastast 1955 abielus, abielu oli lasteta; tema kälimees oli pastor Aleksander Eller. Rahvuse poolest oli ta rootslane.

Välislingid 
Album Academicum Universitatis Tartuensis 1918-1944
https://eelk.ee/elulood/matisson_valter.html

Koeru Maarja-Magdaleena koguduse vaimulikud
Usuteaduse Instituudi vilistlased
Korporatsioon Fraternitas Normannia liikmed
Sündinud 1905
Surnud 1968
Ketter Orav

Ketter Orav (esinejanimega Kéa, sündinud 7. septembril 1992 Tallinnas) on eesti juuksur ja džässlaulja.

Ta pääses konkursi "Eesti laul 2016" finaali looga "Lonely Boy". 

Ta on üks poolfinalistidest konkursil "Eesti laul 2021" looga "Hypnotized". 

Ta töötab juuksurina.

Isiklikku
Ta on laulja Kare Kauksi ja jurist Indrek Orava tütar. Tema vanaisa oli Aksel Orav.

Ta on õppinud 8 aastat balletti.

Välislingid
Saa tuttavaks | Staariankeet: Ketter Orav austab artistina kõige rohkem oma ema Kare Kauksi, Kroonika, 17. märts 2018

Eesti lauljad
Sündinud 1992
Užupis

Užupis (jidiš: זארעטשע valgevene: Зарэчча, poola: Zarzecze, vene: Заречье) on umbes ruutkilomeetrisel alal paiknev linnaosa Leedu pealinnas Vilniuses Senamiestise valla territooriumil. Užupis piirneb idas Belmontasega, kirdes Antakalnisega, lõunas üle Vilnia jõe Paupysiga, läänes samamoodi Vilniuse vanalinnaga, loodes üle Nerise jõe Žirmūnaiga.

Užupis jääb osaliselt Vilniuse linnuse kultuurilisse reservaati. Seal asub bernardiinide kalmistu.

Tegemist on ühe vanima Vilniuse eeslinnaga. Selle kohta on esimesed teated XV sajandist. Sealsed alad ei kuulunud toona Vilniuse koosseisu, neid ühendas linnaga esimene üle Vilnia rajatud sild. Užupist läbis toona Połackisse viiv maantee ja on oletatud, et esimesed sealsed tänavad kujunesid juba XIV sajandil.

XVI sajandil kuulus põhjapoolne osa Užupisest kahele õigeusklikule vennale, kes lasid oma maadel elada ka teistel usukaaslastel. Seal asus ka XVI sajandil rajatud ja XVII sajandil hävinud õigeusu kirik. Toona moodustasid suurema osa Uzupise elanikest venelased ja seda nimetati ka Vene linnaks. Lõunapoolsemas osas asus augustiinlastele kuuluv katoliku kirik. Aastal 1644 rajatud ja hiljem mahapõlenud ning taas üles ehitatud puidust kiriku asemele ehitati kivist kirikuhoone aastal 1788. Kościuszko ülestõusu käigus põletati maha ka see. Aastal 1824 kirik taastati kui bernardiinide kiriku abikirik. XVII sajandi järel tekkis Užupisesse ka juudi kogukond, millel oli oma kalmistu. Teise maailmasõja ajal sealsed juudid hukati ja kalmistu ehitati täis.

Üks Užupise vanimaid rajatisi oli aastal 1495 rajatud bernardiinide klooster. Kloostri juurde rajati ka üle Vilnia viiv puidust jalakäijate sild, mis põles maha aastal 1794. Klooster suleti aastal 1864. XVII sajandi alguses asus Užupises apostel Peetrusele pühendatud kirik, mis põles maha aastal 1610. Hiljem rajati selle asemele kabel, mille juures oli allikas. Kabel põles maha XX sajandi kuuekümnendatel aastatel. Kiriku kohal asub tänapäeval Užupise ingel.

Üle Vilnia jõe rajati kolm silda, mis ühendasid eeslinna Vilniusega. Algselt olid silla puust, hiljem asendati need metallist sildadega.

1. aprillil 1998 kuulutas naabruskond end sõltumatuks vabariigiks (Užupise Vabariik).

Suurem osa Užupisest on muinsuskaitse all olev piirkond. Muinsuskaitse all on kolm üle Vilnia viivat silda, Vilniuse linnamägi, Kolme Risti mälestusmärk, veetorn, Užupise kirik ja bernardiinide kloostri hoonetekompleks, bernardiinide kalmistu koos paljude haudadega, lisaks veel arvukalt Užupise maju.

Viited

Välislingid 
 
They tore down Lenin's statue - and raised one to Frank Zappa, TheGuardian.com (29. jaanuar 2000)
Užupis case study at Exchange Network for Sustainable Urban Revitalisation Experience
Meeting the president of Užupis, video
Video report about Vilnius, featuring a lot of scenes filmed in Užupis : Locks on bridges, the Republic and the Constitution

Mikroriigid
Vilnius
Palitsa

Palitsa (ka paalitsa; vene keeles палица 'sõjanui', kreeka keeles ἐπιγονάτιον, epigonation 'põlve kohal') on õigeusu kiriku piiskopi liturgilise riietuse osa. Silmapaistvate kiriklike teenete eest võidakse palitsa kandmise õigus anda ka preestrile. Osa eestikeelset kirjandust nimetab ka palitsat puusaehteks ja lisab vajadusel täpsustuse.

Palitsa erikuju gonker on kõrgeima vaimuliku (katholikos) riietuse osa nii Armeenia Katoliku kirikus kui Armeenia Apostlikus kirikus.

Kirjeldus 
Palitsa on ruudu- või rombikujuline jäigast või tugevdatud kangast ja voodriga riidetükk, mis ripub üht nurka pidi paela otsas piiskopi paremal puusal, sakkose peal, või preestri paremal puusal stihhaari ja epitraheeli peal, pael jääb vöö ja felooni alla. Ese on tavaliselt brokaatkangast või rikkalikult tikandiga kaunistatud, keskel rist või figuraalne motiiv, näiteks Kristus, Jumalaema või terve ikoon, servad on kaunistatud narmastega või nurgad tupsudega.

Ajalugu 
Riietuseseme päritolu on ebaselge, osa autoreid oletab, et selle eelkäijaks on tablion, luksuslikust kangast rikkalikult ornamenteeritud paneel, mis Bütsantsis annetati aumärgina sõjaväelastele, hiljem ka tsiviilisikutele mantlile kinnitamiseks. Komme anda palitsa kandmise õigust kirikliku autasuna on andnud alust ka hüpoteesile, et palitsa pärineb Bütsantsi tseremooniamõõgast, mille keiser andis väljapaistvatele sõjaväelastele või riigimeestele (kangast kilbitaoline detail mõõga küljes pidi kaitsma jalga vigastuste eest raske mõõga müksimisel vastu jalga), kuid autasu andmisel vaimulikele anti vaid riidekilp ilma mõõgata. Veel ühe hüpoteesi järgi on selle eelkäijaks kuldtikandiga kaunistatud rätik ἐγχϵίριον, encheírion 'käerätt', mida 12. sajandi Bütsantsis kandsid kõrgemad vaimulikud ja mille vasteks läänekirikus on maniipel (Vana-Rooma sudarium).

Ajalooliselt Venemaa õigeusu kirikuga seotud kirikud, nende seas ka Eesti Apostlik-Õigeusu Kirik, järgivad 16. sajandist pärit vene traditsiooni, mille kohaselt on kaks erinevat puusaehet: ristkülikukujuline nabedrennik ripub vasakul puusal ja palitsa paremal. Kord näeb ette, et kirikliku autasuna antakse preestrile esimesena ristkülikukujuline puusaehe (mida ta kannab paremal puusal) ja hiljem palitsa (mida ta kannab samuti paremal ning nüüd nabedrennikku vasakul puusal). Tseremoonial, mil preester saab õiguse kanda palitsat, ta suudleb seda ja tsiteerib Psalmi 45:3: "Pane mõõk vööle ...".

Sümboolika 
Nagu puusaehe (nabedrennik), nii sümboliseerib ka palitsa "vaimumõõka", mida apostel Paulus nimetab oma kirjas efeslastele (6:17). See tähendab, et preester on vastavalt apostli juhistele varustatud Jumala Sõnaga; puusaehte nelinurkne kuju viitab omakorda neljale evangeeliumile, mille kujul on Jumala Sõna inimestele antud.

Pildid

Viited 

Õigeusk
Kirikutekstiilid
Eesti Apostlik-Õigeusu Kirik
Vene Õigeusu Kirik
Vaimuliku riietus
Legend Thijl Ulenspiegelist ja Lamme Goedzakist

"Legend Thijl Ulenspiegelist ja Lamme Goedzakist: Nende kangelaslikud, lustlikud ja kuulsusrikkad seiklused Flandrias ja mujal" on Belgia kirjaniku Charles De Costeri 1867. aastal ilmunud romaan seiklejast, kes mitmes Euroopa rahvatraditsioonis on tuntud ka Till Eulenspiegelina. De Coster kujutab teda flaami rahvuskangelasena Madalmaade vabadusvõitluse perioodil 16. sajandil.

Teose alusel valmis 1976. aastal nõukogude režissööride Aleksandr Alovi ja Vladimir Naumovi film "Legend Ulenspiegelist" (vene keeles "Легенда о Тиле"), kus peaosa mängis Lembit Ulfsak.

Romaan ilmus eesti keeles 1980. aastal kirjastuses Eesti Raamat. Teose tõlkisid prantsuse keelest Jaan Kangilaski ja Silvia Luksep, värsid tõlkis Georg Meri. Lõike raamatust loeti Klassikaraadios 2002. aastal järjejutuna.

Romaanid
Belgia kirjandus
1867
Vana-Antsla kutsekeskkool

Vana-Antsla kutsekeskkool oli kutsekeskkool Võru maakonnas Antsla vallas Vana-Antsla asulas.

Kool asutati 19. veebruaril 1928 nime all Vana-Antsla kodumajanduskool.

1961 ühendati kool Antsla sovhoosiga ja 1964 nimetati kool ümber Antsla sovhoostehnikumiks.

Nimed
1928 Vana-Antsla kodumajanduskool
1944 Antsla põllumajandus- ja kodumajanduskool
1946 Antsla tehniliste kultuuride tehnikum
1947 Antsla põllumajandustehnikum
1964 Antsla sovhoostehnikum
1984 Vana-Antsla kutsekeskkool nr 45
1999 Vana-Antsla põllutöökool
2000 Vana-Antsla kutsekeskkool.

Viited

Välislingid
http://maaleht.delfi.ee/news/maaleht/uudised/vana-antsla-kutsekool-laheb-kinni?id=63893117

Eesti põllumajandusharidus
Antsla vald
Võru maakonna koolid
Thaba Nchu

Thaba Nchu on linn Lõuna-Aafrika Vabariigis Free State'i provintsis Mangaungi linnaringkonnas.

Thaba Nchu on asutatud 1873. aastal.

Aastatel 1977–1994 kuulus Thaba Nchu eksklaavina Bophuthatswana bantustani koosseisu.

2011. aasta rahvaloenduse andmetel oli Thaba Nchu elanikest mustanahalisi aafriklasi 98,85%, värvilisi 0,44%, India või Aasia päritolu inimesi 0,30%, valgeid 0,20% ja teisi 0,21%. Sotho keelt pidas emakeeleks 46,76% inimesi, tsvana keelt 40,11%, inglise keelt 3,89%, koosa keelt 3,78%, afrikaani keelt 1,84% ja viipekeelt 1,14%.

Viited

Free State'i provintsi linnad
Petrusburg

Petrusburg on linn Lõuna-Aafrika Vabariigis Free State'i provintsis Xhariepi ringkonnas Letsemengi vallas.

Petrusburg on asutatud 1891. aastal.

2011. aasta rahvaloenduse andmetel oli Petrusburgi elanikest mustanahalisi aafriklasi 86,62%, valgeid 7,68%, värvilisi 4,94%, India või Aasia päritolu inimesi 0,43% ja teisi 0,34%. Tsvana keelt pidas emakeeleks 26,70% inimesi, koosa keelt 25,45%, sotho keelt 22,24%, afrikaani keelt 20,51%, suulu keelt 1,50% ja inglise keelt 1,35%.

Viited

Free State'i provintsi linnad
Tanel Lepsoo

Tanel Lepsoo (sündinud 6. juunil 1970 Tartus) on eesti romanist ja tõlkija. 

Ta on olnud Tartu Ülikooli romanistika osakonna juhataja, maailma keelte ja kultuuride kolledži lektor ning asedirektor.

Haridus
Ta lõpetas 1988. aastal Tartu 15. Keskkooli ning 1993. aastal Tartu Ülikooli bakalaureusekraadiga prantsuse keele ja kirjanduse alal. Magistrikraadi sai ta 1994. aastal Pariisi 3. Ülikoolist (Sorbonne-Nouvelle) teatri ja etenduskunstide alal. 2006. aastal kaitses ta Tartu Ülikoolis doktorikraadi tööga "Autorifiguuri avaldumine tänapäeva prantsuse näitekirjanduses: representatiivsest ise-subjektist efemeerse ise-subjektini".

Töökäik
Tanel Lepsoo oli aastail 1989–2004 Tartu Descartes'i Lütseumi prantsuse keele ja kirjanduse õpetaja, aastatel 1993–1994 ja1998–1999 Pariisi riikliku ida keelte ja kultuuride instituudi eesti keele ja kirjanduse õpetaja, aastatel 1994–2005 Tartu Ülikooli germaani-romaani filoloogia osakonna prantsuse keele ja kirjanduse õpetaja (samal ajal 1996–1998 ka Tartu Õpetajate Seminari prantsuse keele õpetaja). Aastatel 2006–2021 oli ta Tartu Ülikooli lektor. 

Alates 1. veebruarist 2021 on Tanel Lepsoo Tartu Ülikooli humanitaarteaduste ja kunstide valdkonna maailma keelte ja kultuuride kolledži prantsuse kirjanduse kaasprofessor.

Tunnustus
 2013 Akadeemilised palmioksad, rüütlijärk

Tõlked
Tanel Lepsoo on tõlkinud prantsuse keelest eesti keelde, peamiselt ilukirjandust.

 Milan Kundera, "Aeglus" (1998)
 Jean-Paul Sartre, "Iiveldus" (2002, uustrükk 2005)
 Albert Camus, "Truudusetu naine", "Ususalgaja ehk sassis mõistus", "Tummad", "Kasvav kivi" (lühiproosa kogumikus "Pagendus ja kuningriik", 2004)
 Albert Camus, "Õnnelik surm" (2005)
 Bernard-Marie Koltès, "Läänekallas. Roberto Zucco" (2006)
 Roland Barthes, "Tekstimõnu" (2007)
 Pierre Bayard, "Kuidas rääkida raamatutest, mida me pole lugenud?" (2008)

Viited

Välislingid 

Eesti kirjandusteadlased
Eesti tõlkijad
Tartu Ülikooli õppejõud
Sündinud 1970
Enn Kareda

Enn Kareda (25. mai 1939 – 7. august 2016) oli eesti insener ja tehnikateadlane.

Lõpetas Tallinna Polütehnilise Instituudi automaatika erialal 1963. aastal. Diplomiprojekti teema oli "Sünkrodetektor kulumõõtjale" (sisuliselt mõõtetehnilise sünkroondetektori elektroonne sõlm elektromagnetilisel induktsioonil põhineva vedelike kulu mõõteseadme – induktsioonkulumõõtja jaoks).

Nõmme Tee Seltsi asutajaliige ja esimene esimees.

Nõmme halduskogu aseesimees (2002).

Ta oli vastu Tallinna Linnavalitsuse ja sealhulgas Nõmme Linnaosa Valitsuse Nõmme looduse suhtes väga vaenulikule plaanile ehitada Mustamäe männimetsaga kaetud kaldapealsele endise kitsarööpmelise raudtee (praeguse Kitsarööpa tee) kohale Nõmme Keskusest mööda viiv nn ümbersõidutee. Tee ehitamine liivikule ja intensiivne liiklus sellel oleksid metsa hävitanud, kuid poleks parandanud liikluse olukorda Nõmme keskuses ja Hiiul.

Koos mõttekaaslastega 1999. aastal asutatud Nõmme Tee Seltsist oli tema eesmärk säästa seda metsa ja peatada tee ehitamise plaan. Kasutades ära kohaliku omavalitsuse seadusega antud võimalust, mis andis 1% elanikkonnast (antud juhul Tallinna elanikkonnast) õiguse peatada kohaliku omavalitsuse algatus, kogusid NTS liikmed umbkaudu 4000 kodaniku allkirjad, et tee ehitamise plaan nurjata.

Ta oli üks nendest, kes tegi ettepaneku sedalaadi plaanide peatamiseks algatada Nõmme-Mustamäe maastikukaitseala moodustamine. See oli pikk protsess, mis lõppes võiduga.

Ta oli SEI projekti "Energiamajanduse Riikliku Arengukava aastani 2020 keskkonnamõju strateegiline hindamine" töörühma liige, energiamajanduse väliskulude ekspert (2007–2009).

Enn Kareda suri 7. augustil 2016 ja ta maeti 12. augustil 2016 Rahumäe kalmistule.

Publikatsioone 
 Elektromagnetvälja kiirguskaitse. Metoodiline materjal. Koostanud Enn Kareda. Tallinna Polütehniline Instituut, 1983, lk 55.
 Töökaitsealased arvutused: ülesannetekogu. Koostanud E. Kareda jt. Tallinn, Tallinna Polütehniline Instituut, töökaitse kateeder, 1988, lk 114.
 Säästva arengu sõnaseletusi. Võrgusõnaraamat koos otsimootoriga (Võrguteavik). Toimetanud ja koostanud Aet Tamm, ..., Enn Kareda jt. Kollektiivautorid ÜRO Arenguprogramm, Eesti Keskkonnaministeerium, Säästva Eesti Instituut. Tallinn, Säästva Eesti Instituut, 2006.

Viited

Välislingid 
 Enn Kareda Eesti TeadusInfo Süsteemis ETIS

Eesti tehnikateadlased
Tallinna Tehnikaülikooli vilistlased
Rahumäe kalmistule maetud
Sündinud 1939
Surnud 2016
Bohdanivka

Bohdanivka on mitme asula nimi:

 Bohdanivka (Lõpovetsi rajoon), küla Ukrainas Vinnõtsja oblastis Lõpovetsi rajoonis;
 Bohdanivka (Ovrutši rajoon), küla Ukrainas Žõtomõri oblastis Ovrutši rajoonis;
 Bohdanivka (Tultšõni rajoon), küla Ukrainas Vinnõtsja oblastis Tultšõni rajoonis;
...
Emily J

Emily J (pärisnimega Emili Jürgens; sündinud 8. märtsil 2001 Rakveres) on eesti laulja, laulukirjutaja ja juutuuber. 

Ta alustas karjääri 13-aastaselt Emili & Alexi duoga. Ta on laulmist õppinud WAF koolis Kadri Koppeli ja Bert Pringi käe all. Emily J on iseseisev artist.

Tema debüütsingel koos EDM duo WATEVAga "My Love 2 U" avaldati house-stiili plaadifirma Selected all. Laul oli MyHitsi edetabelis 25 nädalat ning Youtube'is ja Spotifys on seda kokku kuulatud üle 6 miljoni korra. "My Love 2 U" pälvis ka nominatsiooni MyHits Awards 2018 kategoorias "Hit of the Year".

Emily J teine koostöö Violinaga on lugu "Me Calientas". Koos xtrabasicuga valmis lugu "Hold Me Close", mis osales ka võistluse "Eesti laul 2019" poolfinaalis.

Tema kolmas singel “Rear View Mirror” avaldati 31. jaanuaril 2020 koostöös WATEVAga. Sellel on YouTube'is üle 140 tuhande kuulamise.

Ta on saanud inspiratsiooni Beyoncé Knowlesilt ja Bruno Marsilt.

Lapsepõlv 
Emili Jürgensi pere on palju kolinud ning Emili on õppinud paljudes koolides (Sõmeru Põhikool, Tudu kool, Vaida põhikool, Jüri Gümnaasium, Rakvere Gümnaasium).

Jürgensil on kolm vanemat ja üks noorem õde.

Juba koolipõlves võitis Emili häid kohti lauluvõistlustel, näiteks Rakvere muusikakooli noorte lauluvõistlusel. Ta on osalenud ka "Laulukarusselli" noorte lauljate võistlusel.

Ta on õppinud Rakveres Muusika- ja Kunstikoolis KAUR 2 aastat viiulit.

Karjäär 
Emily J alustas muusika tegemist Emili & Alexi duos. Koos tegid nad kavereid tuntud lugudest nagu Adele'i "Hello", Ed Sheerani "One" ja Justin Bieberi "Sorry". Emily võitis Õhtulehe ja Smilersi konkursi kaverdatud looga "Tantsin sinuga taevas" ning esines koos Smilersiga Kloogaranna Festivalil. Emili & Alexi ning Andrei Zevakini koostööst sündinud Ed Sheerani loo "Shape Of You" kaverit on vaadatud Youtube'is üle miljoni korra. Emily J ja Zevakin on koostööd teinud ka "Havana" kaveriga, millel on YouTube'is üle paarisaja tuhande vaatamise. Emili & Alexi duo lõpetas tegevuse 2017. aastal ning Emily alustas soolokarjääri. Pool aastat hiljem ilmus edukas "My Love 2 U".

Hobid 
Emily J on tegelenud alates 7. eluaastast võistlustantsuga ja Free Flow Studios džäss-funkiga.
Lauljad
Youtube'i-kuulsused

Eesti muusikud
Sündinud 2001
Walsrode

Walsrode on linn Saksamaal Alam-Saksi liidumaal Heidekreisi kreisis. Valla pindala on 270,68 km². 31. detsembril 2017 elas seal 23 089 inimest.

Ajalugu

Keskaeg 
 986 – Krahv Walo asutas Walsrode kloostri. Linna esmamaining 7. mail 986.
 1383 – Braunschweig-Lüneburgi hertsogid andsid Walsrodele linnaõiguse.
 1479 – Walsrode vapi esmakirjeldus. 15. sajandi lõpul sündis linnas skulptor Hans Brüggemann, Schleswigi toomkiriku kuulsa Bordesholmi altari looja.

Varauusaeg 

 1626 – Ulatuslikud purustused linnas krahv Tilly vägede poolt Kolmekümneaastase sõja ajal.
 1757 – Linna täielik hävinemine katastroofilises tulekahjus.
 1811 – Napoleoni ajastul sai Walsrodest piirilinn Prantsusmaa ja Vestfaali kuningriigi vahel.
 1814 – Walsrode liidendati Hannoveri kuningriigiga.
 1866 – Walsrode annekteerimine Preisi kuningriiki.
 1890 – Raudtee jõuab esmakordselt Walsrodesse.
 1897 – Poeet Hermann Löns külastab esmakordselt linna.

20. sajand 
 1935 – Löns, kes suri 1914. aastal, maetakse ümber Walsrodesse.
 1957 – Saksa piirivalveamet (Bundesgrenzschutz) rajab linnas väljaõppekooli.
 1984 – Alam-Saksi liidumaa seadusandlik võim lubab linna liidendada kui "sõltumatu kogukonna".

Huvipaigad 
 Rischmannshofi nõmmemuuseum
 Weltvogelpark Walsrode

Sõpruslinnad 
 Gernrode, Saksamaa
 Hibbing, Ameerika Ühendriigid
 Kovel, Ukraina
 Zaltbommel, Holland

Viited

Vaata ka 
 Hannoveri-Braunschweigi-Göttingeni-Wolfsburgi metropolipiirkond

Välislingid 
 www.walsrode.de

Alam-Saksi linnad
Alam-Saksi vallad
Heidekreisi kreis
Viljar Jõe

Viljar Jõe (sündinud 23. veebruaril 1946 Tallinnas) on eesti oboemängija, orkestrijuht ja muusikapedagoog.

1953. aastast õppis ta Võru 1. 7-klassilises koolis. 1957. aastal alustas muusikaõpinguid Võru Lastemuusikakoolis, kus ta õppis klaverit ja oboed Hendrik Juurikase õpilasena. 1964. aastal lõpetas Võru 1. Keskkooli. Samast aastast alustas õpinguid Tallinna Muusikakoolis oboe erialal Hartvig Juksari klassis. Aastatel 1965–1968 oli Nõukogude Armees ajateenistuses. 1970. aastal lõpetas muusikakooli. 

Aastatel 1969–1992 oli ta Estonia teatri orkestri oboemängija, 1971. aastast ka oboerühma kontsertmeister. 1992. aastast töötas Võru Muusikakoolis puhkpilliõpetajana, juhatas ka muusikakooli sümfooniaorkestrit. Hiljem on ta töötanud Vastseliina Muusikakooli puhkpilliõpetajana.

Viited

Eesti oboemängijad
Eesti muusikapedagoogid
Sündinud 1946
LVM Kinnisvara

LVM Kinnisvara on 1994. aasta 5. septembril asutatud Eesti kinnisvarafirma, millel on esindused Tallinnas, Tartus, Pärnus ja Kuressaares. Firma rajati algselt Pärnus.

Ajalehe Äripäev 2018. aasta novembris ilmunud Eesti kinnisvarabüroode edetabelis paiknes LVM Kinnisvara 11. kohal. Firma käive 2017. aastal oli 2 045 411€, kasum 304 278€, juhatuseliikmed Andres Sutt ja Ingmar Saksing, omanikud võrdselt 33,33% osalustega Andres Sutt, Ingmar Saksing ja Jaan Lepp. Aasta varem jäi firma samas edetabelis 20. kohale.

2012. aastal lisas LVM Kinnisvara esimese Eesti kinnisvarafirmana oma kodulehele Google Street View rakenduse.

2012. aastal kritiseerisid teised kinnisvarafirmad LVM Kinnisvara, kuna see keeldus jagamast maakleritasu teiste firmadega ning vahendamast müügis objekte teiste maaklerite klientidele. LVM vastas, et eeldab sellisel juhul kirjalikku lepingut.

Ettevõtte omanikud on 2000. aastate algusest saati kogunud Pärnu-teemalise kunsti kogu.

kv.ee boikott 2017. aastal
2017. aasta märtsis osales LVM Kinnisvara kinnisvarafirmade ühispöördumises ja boikotis kinnisvaraportaali kv.ee uue hinnastamismudeli vastu. Võimaliku konkurentsi kahjustava tegevuse tõttu alustas prokuratuur boikoteerijate vastu kriminaalasja. Mai lõpuks oli LVM Kinnisvara portaali naasnute hulgas. Kriminaalasja lõpetamisega seoses kohustus LVM Kinnisvara sarnaselt teiste boikotiosalistega trahvi tasuma. LVM Kinnisvara juht Ingmar Saksing kommenteeris juhtunud väitega, et nähtavasti "on igasugune sektoripõhine koostöö Eesti Vabariigis kriminaalne". Samas kritiseeris ta konkurentsiameti passiivsust, kui paar kuud pärast tüli algust omandas senine kv.ee omanik, kontsern Eesti Meedia ka Eesti suuruselt teise kinnisvaraportaali city24.ee ja "sisuliselt monopoliseeris kuulutusteturu".

Viited

Välislingid 
 Ametlik koduleht
 Eno-Gerrit Link LVM Kinnisvara talletab Pärnu vaadete ajalugu Pärnu Postimees, 31. märts 2014

Eesti ettevõtted
Kinnisvaraettevõtted
Nõmme keskus

Nõmme keskus on Tallinna Nõmme linnaosa Nõmme asumi osa-asum.

Ajalooliselt on see Nõmme esimene tiheasustusega ala, mis tekkis Tallinna-Paldiski raudteeliinil 1872. aastal avatud "rongipeatuse 7. verstal", hilisema Nõmme raudteejaama ümbrusesse ja Pärnu maantee äärde.

Vaata ka 
Nõmme keskus
Nõmme keskuse detailplaneering
Nõmme keskuse liikluse korralduse projekt (2017)

Nõmme linnaosa
Heldur Värv

Heldur Värv (23. märts 1935 – 22. november 1993) oli eesti oboemängija ja muusikapedagoog.

Ta lõpetas 1954. aastal Tartu Muusikakooli oboe eriala Jaan Hargeli õpilasena. 1959. aastal lõpetas ta Tallinna Riikliku Konservatooriumi oboe eriala Hartvig Juksari klassi.

Aastatel 1957–1987 oli ta ERSO oboemängija, 1974. aastast oboerühma kontsertmeister. Esines ka ERSO puhkpillikvintetis. Aastatel 1965–1985 oli ta Jaan Tamme nimelise puhkpillikvinteti oboemängija.

1973. aastast kuni surmani oli ta Tallinna Riikliku Konservatooriumi oboe õppejõud. 1986. aastast oli ta oboe õpetaja ka Georg Otsa nimelises Tallinna Muusikakoolis. Tema õpilasi on Leho Läte, Neeme Tambaur, Kalev Antsmäe, Maimu Kaarde ja Andres Siitan.

Viited

Eesti oboemängijad
Eesti muusikapedagoogid
Sündinud 1935
Surnud 1993
William Penn

William Penn (14. oktoober 1644, London – 30. juuli 1718, Ruscombe Inglismaa) oli Sir William Penni poeg ning inglise aadlik, kveeker ja kirjanik. Põhja-Ameerika inglise valitsusala esindajana asutas ta 1681. aastal Pennsylvania provintsi. Ta oli varajane demokraatia ja usuvabaduse kaitsja, kes oli silmapaistev oma heade suhete ja õnnestunud lepingute poolest seoses Lenape põlisameeriklastega. Tema juhtimisel kavandati ja arendati Philadelphia linna, samuti määras ta kindlaks tulevase raekoja asukoha.

Vaata ka
Pennsylvania osariik

Inglise kirjanikud
Kveekerid
Sündinud 1644
Surnud 1718
Haapsalu Püha Johannese koguduse teenetemärk

Haapsalu Püha Johannese koguduse teenetemärk on teenetemärk, millega tunnustatakse Eesti või välismaa kodanikku, kellel on erilisi teeneid Haapsalu Püha Johannese koguduse või Haapsalu linna ees. Teenetemärki annab igal aastal välja Haapsalu Püha Johannese kogudus.

Teenetemärgi kavalerid

 2003 – Haapsalu koguduse liige Heino Noor ja vanamuusika festivali juht Toomas Siitan
 2004 – Haninge sõpruskoguduse õpetaja praost Martin Marcolla (Rootsi)
 2005 – koguduse juhatuse esimees aastatel 1976–1991 Ülo Niin
 2006 – ajakirjanik Anneli Ammas
 2007 – koguduse diakooniatöötaja Evi Süsi
 2008 – Loviisa sõpruskoguduse õpetaja praost Veli-Matti Hynninen (Soome)
 2009 – pikaaegne kirikumees Arnold Korjus
 2010 – Korsnäsi sõpruskoguduse õpetaja Guy Kronqvist (Soome)
 2011 – koguduse ja praostkonna muusikajuht, organist ja koorijuht Lia Salumäe
 2012 – koguduse juhatuse liige Sulev Saareväli
 2013 –  pikaaegne piiskopilinnuse sihtasutuse juhataja Ülla Paras
 2014 – Rendsburgi sõpruskoguduse pastor Joachim Haeger (Saksamaa)
 2015 – fotograaf Arvo Tarmula
 2016 – EELK vikaarõpetaja Kristel Engman
 2017 – Haapsalu linnapea Urmas Sukles
 2018 – Haapsalu koguduse toomkoori dirigent ja helilooja Sirje Kaasik
 2019 – misjonär, õpetaja Kari Tynkkynen
 2020 – koguduse vabatahtlik diakooniatöötaja Malle Allmere
 2021 – dirigent ja laulja Endrik Üksvärav

Viited

Eesti teenetemärgid
Kristlus Eestis
Haapsalu
Stetškini automaatpüstol

Stetškini automaatpüstol, lühend APS (Avtomaticheski Pistolet Stetškina = Автоматический Пистолет Стечкина), on Nõukogude Liidus 1951. aastal relvastusse võetud valikulise tulega (üksiklasud või valangud) automaatpüstol kaliibriga 9 mm. Relva konstrueeris Igor Stetškin.

1970. ja 1980. aastatel oli APS Nõukogude Armees rühma granaadipildurite relvastuses. Püstolist sai tulistada valangutega, 700–750 lasku minutis. Püstoli salv mahutab 20 padrunit 9 x 18 mm. Kuuli algkiirus väljumisel raua suudmest on 340 m/s. Püstoli kaal on padruniteta 1020 g, raua pikkus 140 mm.

Nikita Hruštšov kinkis Stetškini automaatpüstoli personaalselt sellistele "oma liiga" kaasvõitlejatele nagu Ernesto Che Guevarale ja Fidel Castrole. 

Esimestel mudelitel oli kabuur-kaba valmistatud puidust, hilisematel plastist. 

Vene eriteenistustes on Stetškini püstol kasutusel siiani. Püstol võeti tootmisest maha umbes 1975. aastal.

Nõukogude Liidu relvad
Püstolkuulipildujad
Jevgeni Pelešev

Jevgeni Pelešev (13. detsember 1930 Karoli küla, Vasknarva vald – 15. jaanuar 2021) oli vene rahvusest Eesti ja Venemaa õigeusu vaimulik.

Ta sündis aastal 1930 Vasknarva vallas Karoli külas. Sõjakeerises hävis tema kodu ning ta asus ümber Kuremäele. 

Noorukiaastad möödusid kloostris töötades ja teenides. Pelešev oli kloostris autojuht ja kellalööja. Pärast õpinguid Leningradi vaimulikus seminaris tuli Pelešev tagasi Eestisse ja ta pühitseti 28. augustil 1955 Petseri kloostris preestriks .

Ta oli aastatel 1955–1975 Zalesje Kolmainu koguduse preester ning aastast 1975 kuni surmani Petseri Varvara koguduse preester. 

Sündinud venelasena, rääkis ta selgelt eesti keelt ja oli aastakümneid ainus õigeusu preester Pihkvamaal, kes viis teenistust läbi kahes keeles.
Isa Jevgeni oli kõige pikemaealisem setode preester, kes teenis vaimulikuna kolme hilisema Venemaa patriarhi Aleksius I, Pimeni ja Aleksius II juures.

Viimase teenistuse pidas ta 90-aastasena Varvara kirikus vana jõulu ajal 7. jaanuaril 2021. aastal.

Tunnustus
Eesti Apostlik-Õigeusu Kiriku Püha Piiskop Platoni ordeni III järk (2010)

Välislingid 
Suri Petseri püha Varvava kiriku ülempreester, isa Jevgeni ERR, 16. jaanuar 2021

Eesti õigeusu vaimulikud
Venemaa õigeusu vaimulikud
Püha Piiskop Platoni ordeni kavalerid
Sündinud 1930
Surnud 2021
Arnold Normak

Arnold Normak VR II/3 (14. november 1899 Rakvere – 13. november 1924 Tallinn) oli Eesti sõjaväelane, nooremleitnant (1920).

Elukäik
Õppis Tallinna Nikolai Gümnaasiumis. Läks koolipingist 16. detsembril 1918 Tallinna Kooliõpilaste pataljoni, kust 10 päeva hiljem läks esimeste kooliõpilastega vabatahtlikult laiarööpmelisele soomusrongile nr. 2. Nimetati dessantkompaniisse ning võttis selle koosseisus osa kõigist soomusrongi nr. 2 lahinguist Narva ja Lõunarindel kuni 7. märtsini 1919.

Kolmandal rindel viibimise päeval – 29. detsembril 1918 – lahingus Anne mõisa juures üles näidatud vapruse ning haavatud ohvitseri päästmise eest tule alt anti talle Vabadusristi II liigi 3. järgu teenetemärk.

Keskkooli lõpukatsetest osavõtmiseks komandeeriti Normak 7. märtsil 1919 tagasi Tallinna Kooliõpilaste pataljoni. 22. aprillil 1919 astus ta Sõjakooli 1. sõjaaegsele jalaväeohvitseride kursusele, mille 3. augustil 1919 lipnikuna lõpetas. Valis teenistuskohaks laiarööpmelise soomusrongi nr. 5, kus teenis sõja lõpuni ning osales lahingutes Pihkva ja Narva rinnetel, olles luurajate komando ülem.

6. mail 1920 viidi seoses endise soomusrongi likvideerimisega üle soomusrongile nr. 3. Tundes huvi lennunduse vastu, läks Normak 1924. aasta mais lennuväerügementi, kus asus õppejaoskonna lendurite klassi õpilaseks.

Lennuväerügemendis ette tulnud teenistuslike sekelduste tõttu läks vabasurma.

Auastmed
Lipnik – 1919
Alamleitnant – 1920

Tunnustus
Vabadusrist, II liigi 3. järk
priikooli õigus kuni kõrgema kooli lõpetamiseni 
tasuta maa normaaltalu mõõdus

Eesti soomusronglased
Lennuväerügemendi koosseis
Vabadusristi II liigi 3. järgu kavalerid
Vabadussõja veteranid
Sündinud 1899
Surnud 1924
Viečiūnai

Viečiūnai on alev Leedus Druskininkai omavalitsuse territooriumil, Viečiūnai valla halduskeskus. Alev asub Nemunase jõe paremal kaldal.

Viečiūnais on põhikool, postkontor, seltsimaja ja raamatukogu. Küla mainiti kirjalikes allikates esmakordselt aastal 1629. Aastal 1963 rajati sinna ketrusvabrik, milles tänapäeval tehakse üksnes õmblustöid. Alevi staatuse sai Viečiūnai aastal 2016.

Viited

Välislingid 

Alev portaalis vietoves.Lt

Druskininkai omavalitsus
Leedu alevid
Jair Bolsonaro

Jair Messias Bolsonaro (sündinud 21. märtsil 1955) on Brasiilia sõjaväelane ja poliitik, alates 1. jaanuarist 2019 Brasiilia president.

Ta valiti oktoobris 2018 Brasiilia presidendiks.

8. juulil 2020 teatas Bolsonaro nakatumisest koroonaviirusega.

Viited

Brasiilia poliitikud
Sündinud 1955
Tükipealse poolsaar

Tükipealse poolsaar oli poolsaar Tallinnas.

Asukoht
Tükipealse poolsaar oli mandri poolt ühenduses Kopli poolsaare kirdeküljega, selle mõtteline keskkoht oli umbes tänapäevase Paljassaare tee 33 hoone kohal.

Poolsaar oli edela-kirdesuunaline, selle pikkus oli umbes 1,3 km ning tipp oli umbes tänapäevase Paljassaare tee 34 hoone kohal. Poolsaare kael oli umbes Paljassaare lahe kagusopi ja Lahesuu sadama edelasopi mõttelise ühendusjoone kohal. Kaela laius oli umbes 0,7 km.

Ajalugu
1912. aastal alustati Peeter Suure Sadama dokikambrite, basseinide ja laevateede süvendamist. Eemaldatud pinnas viidi Tükipealse poolsaare ja Väikese Paljassaare vahelisse madalmerre, nii et süvendustööde lõppedes 1918. aastal oli madalmeri täitunud ning Väike Paljassaar ühendatud mandriga. Hiljem on Tükipealse poolsaar madalmere täitmisega ühendatud ka Suure Paljassaarega. Tänapäeval on endine Tükipealse poolsaar Paljassaare poolsaare kagupoolne (mandripoolne) osa.

Vaata ka
Väike Paljassaar
Kopli poolsaar
Peeter Suure sadam
Paljassaare poolsaar

Viited

Välislingid
Aldo Mett. Kopli, Paljassaarte ja Tükipealse ajaloolised kaardid liugkaardina

Paljassaare
Tallinna ajalugu
Tallinna geograafia
Harju maakonna poolsaared
Essel

Essel on vald Saksamaal Alam-Saksi liidumaal Heidekreisi kreisis. Valla pindala on 34,06 km². 31. detsembril 2017 elas seal 1134 inimest. Enamus külast paikneb Alleri jõe lõunakaldal. Kiirtee A 7 läbib küla.

Alljaotused 

Esseli vallas on 4 alljaotust:

 Essel
 Engehausen
 Stillenhöfen
 Ostenholz Moor

Ajalugu 

Esselit on esmakordselt mainitud 1251. aastal kui Esele. Alleri ülemineku järelevalvet Esselis ja Alleri laevanduse kontrolli viisid läbi kolm Hademstorfi isandat. 14. sajandil oli nende asukohaks Uhlenburg. Loss asus Alleri orus Esseli ja Buchholzi vahel ning purustati 1394. aastal Braunschweig-Lüneburgi hertsogite poolt.

Veel üks loss ehitati 13. sajandil Engehausenisse — Blankenburgi loss — praegu asub selles kohas mõisahoone.

Viited

Välislingid 

 www.essel.de

Alam-Saksi vallad
Heidekreisi kreis
Lindwedel

Lindwedel on vald Saksamaal Alam-Saksi liidumaal Heidekreisi kreisis. Valla pindala on 16,56 km². 31. detsembril 2017 elas seal 2631 inimest.

On tõendeid piirkonna mitme tuhande aastasest asustusest. Lindwedelit on esmakordselt mainitud 1304. aastal.

Vallas on Lindwedeli ja Hope küla.

Viited

Välislingid 

 Vallast ühisvalla kodulehel

Alam-Saksi vallad
Heidekreisi kreis
David Price

<table align="right" style="margin-left:10px;float:right;line-height:1.3em; font-size:90%;border: 1px solid #aaa;">
David Price
<tr><td bgcolor="#f2f2f2" colspan="2" align="center">
David Price Boston Red Soxi vormis (2016)</span></td></tr>
Andmed
KoduklubiBoston Red Sox
Särginumber24
Positsioonstarting pitcher
Debüüt MLB-s14. septembril 2008 Tampa Bay Raysiga
MLB statistika2018. aasta hooaja seisuga
Võidud-kaotused142–75
Earned run average3,25
Strikeoutit1847
</td></tr></table>
David Taylor Price (sündinud 26. augustil 1985 Murfreesboros, Tennessees) on USA pesapallur, söötja. Ta mängib alates 2016. aastast MLB klubis Boston Red Sox. Ta on vasakukäeline.

Enne profikarjääri alustamist mängis Price Vanderbilti Ülikooli meeskonnas. 2007. aastal valiti ta parimaks ülikoolide meeskonnas mängivaks pesapalluriks. Samal aastal valiti ta aasta MLB draftis esimesena Tampa Bay Raysi poolt. MLB-s tegi ta Tampa Bay Raysi meeskonnas debüüdi järgmise aasta septembris.

Enne Boston Red Soxiga liitumist mängis ta aastatel 2014–2015 Detroit Tigersis ja 2015. aasta hooaja teises pooles Toronto Blue Jaysis.

2010. aastal pälvis ta parimale vasakukäelisele söötjatele antava Warren Spahni auhinna. 2012. aastal oli American League'i parim püüdja võitute ja earned run average'i näitaja poolest ning ta pälvis samal aastal parima American League'i mängijana Cy Youngi auhinna. 2014. aasta hooajal oli ta kogu MLB parim strikeoutite arvestuses. 2015. aastal oli ta American League'is parim taas earned run average'i näitaja poolest.

2018. aastal tuli ta Boston Red Soxiga World Seriesi võitjaks.

Viiel korral on ta valitud MLB tähtede mängule.

2006. aastal võitis ta USA meeskonnaga kuldmedali rahvusvahelisel alla 23-aastate maailmameistrivõistlustel.

Välislingid 

 David Price baseball-reference.com lehel
 David Price MLB kodulehel

Ameerika Ühendriikide pesapallurid
Sündinud 1985
Kõpu kabel

Kõpu kabel (ka Kõpu kirik) oli luteri kabel Hiiumaal Reigi kihelkonnas Kõpu luteri kalmistul. Kabeli asukoht on maastikul jälgitav tänapäevalgi. 

Kabel ehitati 1887. 12. augustil 1942 sai kabel pikselöögi ja põles maha.

Viited

Eesti kabelid
Reigi kihelkond
Sagedusriba

Sagedusriba on sagedusvahemik elektromagnetiliste ja akustiliste võnkumiste spektris ehk sagedusjaotuses. Sagedusribaks nimetatakse ka piirsageduste vahemikku elektrisignaali ja raadio- või akustikaseadme sageduskarakteristikul.

Elektromagnetvõnkumisi jaotatakse sagedusribadeks lainepikkuste järgi (vt Elektromagnetspekter) ja kasutusotstarbe järgi (vt Mikrolained).

Akustikas on kasutusel näiteks oktavriba, tertsriba ehk kolmandik oktavriba ja dekaad, detsidekaad ja millidekaad. Inimese kõrvaga kuuldavaks sagedusribaks loetakse 16 Hz kuni 20 kHz.

Viited 

Kiirgus
Akustika
Unža

Unža (vene Унжа) on Volga vasakpoolne lisajõgi. Saab alguse Kema ja Lundonga jõe ühinemisel, voolab edelasse ja suubub Jurjevetsi linna juures Volgal asuvasse Gorki veehoidlasse. Pikkus 426 km. Alamjooksul on jõe laius kuni 300 m.

Jõe ääres asuvad Kologriv, Manturovo ja Makarjev.

Volga jõgikond
Venemaa jõed
Euroopa jõed
Vologda oblast
Kostroma oblast
Dustin Pedroia

<table align="right" style="margin-left:10px;float:right;line-height:1.3em; font-size:90%;border: 1px solid #aaa;">
Dustin Pedroia
<tr><td bgcolor="#f2f2f2" colspan="2" align="center"></span></td></tr>
Andmed
KoduklubiBoston Red Sox
Särginumber15
Positsioonsecond baseman
Debüüt MLB-s22. augustil 2006 Boston Red Soxiga
MLB statistika2017. aasta hooaja seisuga
batting average.300
Hitid1803
Kodujooksud140
RBI724
Stolen baseid138
</td></tr></table>
Dustin Luis Pedroia (sündinud 17. augustil 1983 Woodlandis, Californias) on Ameerika Ühendriikide pesapallur. Tema mängijapositsioon on second baseman. Ta mängib MLB klubis Boston Red Sox. Ta on paremakäeline.

Enne profikarjääri alustamist mängis ta Arizona Osariigi Ülikoolis. 2004. aastal MLB drafis valis Boston Red Sox ta 65. valikuna. MLB-s tegi ta debüüdi septembris 2006.

Aastatel 2007 ja 2013 on ta Red Soxiga tulnud World Seriesi võitjaks.

Ta on neljal korral valitud MLB tähtede mängule. 2007. aastal valiti ta American League'i aasta uustulnukaks. 2008. aastal võitis ta American League'i väärtuslikuma mängija auhinna. Samal aastal pälvis ta lisaks American League'i parima shortstopi positsioonil mängiva ründemängijale antava Silver Sluggeri auhinna. Neljal korral on ta võitnud Gold Glove Award'i.

2003. aasta Panameerika mängudel võitis ta USA võistkonnaga hõbemedali. Lisaks kuulus ta USA pesapallikoondisse 2009. aasta World Baseball Classici turniiril, kus saadi neljas koht.

Välislingid 

 Dustin Pedroia baseball-reference.com lehel
 Dustin Pedroia MLB kodulehel

Ameerika Ühendriikide pesapallurid
Sündinud 1983
Yakisugi

Yakisugi (jaapani keeles 焼杉; ka 焼杉板 shō sugi ban) on Jaapani traditsiooniline puidu pinna söestamise tehnika – arvatavasti on see maailma vanim puidu kaitsmise viis.

Jaapanist pärinev tehnika annab puidule uudse ja omapärase välimuse, aga ka vastupidavuse. Tugevalt söestunud pind kaitseb puitu päikese, ilmastiku, kahjurite, mädanemise ja tule eest ning toob välja puusüü rikkaliku faktuuri. 

Jaapanis kasutatakse yakisugi tegemiseks peamiselt jaapani küpressi (Cryptomeria japonica) puidust laudu, Eestis aga kasutatakse selleks lehist, kuuske või mändi.

Puidu söestamine on täiesti looduslik puidutöötlemisviis, mis tagab lisaks meeldiva esteetilise väljanägemise. Puidu töötlemise käigus tuuakse välja puidu looduslikke toone ja mustreid. Puit muutub ka keskkonnateguritele (UV-kiirgus, vesi, putukad, mädanik) väga resistentseks. Kokkuvõttes ei ole yakisugi tehnika ainult visuaalselt ilus, vaid ka väga praktiline.

Välislingid 
Puidutöötlemine
Pilistvere Risti abikirik

Pilistvere Risti abikirik oli kirik Käsukonnas Pilistvere kihelkonnas Viljandimaal. See oli Pilistvere Andrease kiriku abikirik.

Kirik ehitati 1872-1874. Kiriku võis ehitada Gustav Beermann. Kirik pühitseti 27. oktoobril 1874.

Kirikus oli 200 istekohta.

Kirik hävitati 1941. aastal Suvesõjas hävituspataljonlaste poolt.

Viited

Pilistvere kihelkond
Viljandi maakonna kirikud
Uusgooti ehitised Eestis
Ruutkeskmine

Mingite arvude ruutkeskmine on ruutjuur nende arvude ruutude aritmeetilisest keskmisest. Elektrotehnikas kasutatakse vahelduvvoolu tugevuse ruutkeskväärtuse kohta mõistet efektiivväärtus.

Definitsioon 
n arvu , ruutkeskmine on defineeritud kui

 

Pidevalt muutuva funktsiooni f(t) puhul on vahemiku  jaoks ruutkeskeskmine defineeritud kui

Levinud lainekujude ruutkeskmised

Vaata ka 
 Keskväärtus

Statistika
Kahala Järve Külade Selts

Kahala Järve Külade Selts on 12. septembril 2005 registreeritud (registrikood 80226706) selts, mis ühendab peamiselt Kahala, kuid ka Mustametsa jt. ümbruskonna külade elanikke, kes on huvitatud Kahala järve ja selle ümbruskonna käekäigust ja ajaloolisest pärandist.

Juhatuse liikmed on Jaanus Hein, Aivar Oras ja Aidi Mölder.
Address: Harju maakond, Kuusalu vald, Kahala küla, 74601.
e-aadress: jaanushein@hot.ee

Viited 

Eesti seltsid
Difuusne heliväli

Difuusne heliväli tähendab, et ruumi kõigis punktides on helirõhutase ühesugune. Difuusses heliväljas on energia tihedus kogu ruumis ühesugune ja kõik heli levimise suunad esinevad võrdse tõenäosusega. See on võimalik, kui ruum on jäikade pindadega, teatud kindlate mõõtmetega ja need mõõtmed on märgatavalt suuremad vaadeldava heli lainepikkusest. Sellised olud valitsevad standardikohases kajaruumis.

Viited 

Akustika
Angus (ansambel)

Angus on 2010. aastal asutatud reggae- ja skamuusikat viljelev Eesti ansambel. Bändi kuuluvad muusikud Viljandist ja Viljandi Kultuuriakadeemiast.

Ansambli debüütalbum "Angus" ilmus 2014. aastal.

Ansambel on korduvalt esinenud Viljandi pärimusmuusika festivalil.

Koosseis 
 Anton Ventsel – vokaal, kitarr
 Elari Ennok – vokaal, kitarr
 Mati Tubli – vokaal, basskitarr
 Martin Petermann – trummid
 Tõnis Kirsipu – perkussioon
 Lauri Kadalipp – vokaal, saksofon
 Johannes Kiik – tromboon

Endised liikmed 
 Taavi Toomsalu – saksofon
 Viljar Rosin – vokaal/klahv
 Siim Saarsen – basskitarr
 Allan Järve – trompet
 Mikk Villem – perkussioon
 Sander Kahu – basskitarr
 Karl-Markus Kohv – perkussioon
 Tõnu Tubli – vokaal, tromboon
 Rauno Vaher – trummid

Diskograafia

Albumid 
 Angus (2014)

EP-d 
 Ligadi Logadi (2017)

Singlid 
 Armureggebiit (2012)
 Täna olen aus (2013)
 See tunne (2014)
 Südamesalat (2015)
 Vääriskivi (2015)
 Tihti Tähti (2016)
Mees, kes keerutanud plaati (2020)
Mine Õue (2021)

Viited

Välislingid 
 Angus Facebookis
 Angus YouTube'is
 Angus Soundcloudis
Angus Spotifys
 "Angus – hingelt ja südamelt 100% Viljandis" 20. juuni 2018. VLND

Eesti ansamblid
Kuressaare metodisti kirik

Kuressaare metodisti kirik on metodisti kirik Saare maakonnas Kuressaares aadressil Karja tänav 1. Kirikut kasutab Kuressaare metodisti kogudus.

Viited

Saare maakonna kirikud
Metodism
Kuressaare
Lucas Moura

Lucas Rodrigues Moura da Silva (mängijanimega Lucas Moura; sündinud 13. augustil 1992 São Paulos) on Brasiilia jalgpallur, parem äär. Ta mängib Inglismaa kõrgliiga klubis Tottenham Hotspur.

Lucas Moura alustas klubikarjääri 2010. aastal Brasiilia kõrgliiga klubis São Paulo. 2012. aasta hooajal valiti ta Brasiilia kõrgliiga hooaja sümboolsesse koosseisu.

2013. aasta alguses liitus ta Prantsusmaa kõrgliiga klubiga Paris Saint-Germain. Ta tuli klubiga neljal korral Prantsusmaa meistriks.

2018. aasta jaanuaris sõlmis ta lepingu Tottenham Hotspuriga. Leping kehtib kuni 2023. aastani.

Koondisekarjäär 
Debüüdi Brasiilia rahvuskoondises tegi ta 27. märtsil 2011 sõprusmängus Šotimaa vastu.

Esimese värava lõi ta koondise särgis 28. septembril 2011 mängus Argentina vastu.

2012. aasta suveolümpiamängudel võitis ta Brasiilia võistkonnaga hõbemedali.

Brasiiliat on ta koondises esindanud 2011. aasta Copa Américal, 2013. aasta FIFA konföderatsioonide karikavõistustel ja 2016. aastal Copa América Centenario.

Saavutused 
São Paulo
Copa Sudamericana: 2012
Paris Saint-Germain
Ligue 1: 2012–13, 2013–14, 2014—15, 2015–16
Coupe de France: 2014–15, 2015–16, 2016–17
Coupe de la Ligue: 2013–14, 2014–15, 2015–16, 2016–17
Trophée des Champions: 2013, 2014, 2015, 2016, 2017

Viited 

Brasiilia jalgpallurid
São Paulo FC mängijad
Paris Saint-Germaini jalgpallurid
Tottenham Hotspur FC mängijad
Sündinud 1992
Riia Dinamo

Riia Dinamo (läti keeles Rīgas Dinamo) on Läti jäähokiklubi, mis tegutseb Riias. See mängib Kontinentaalse Hokiliiga (KHL) Bobrovi divisjonis. See on üks kuuest KHL-i klubist, mis ei asu Venemaal.

Klubi loodi 7. aprillil 2008 ja selle eelkäija oli samanimeline klubi, mis tegutses aastatel 1946–1995.

Klubi kodustaadion on Arēna Rīga, mis mahutab 10 300 pealtvaatajat.

Klubi peatreener on Pēteris Skudra.

Esimesel hooajal KHL-is jõuti väljalangemismängudele, kus kaotati esimeses ringis Moskva Dinamole. Hooaegadel 2009–10 ja 2010–11 jõuti läänekonverentsi poolfinaali, kus kaotati vastavalt MVD-le ja Jaroslavli Lokomotivile. Hooajal 2011–12 kaotati konverentsi veerandfinaalis hilisemale Gagarini karika võitjale Moskva Dinamole. Hooajal 2012–13 jäädi läänekonverentsis viimaseks ja ei jõutud esmakordselt väljalangemismängudele. Hooajal 2013–14 kaotati veerandfinaalis napilt, üldskooriga 3:4 Donbassile. Pärast seda pole enam väljalangemismängudele jõutud. Hooajal 2017–18 saadi klubi seni halvim tulemus KHL-is, kui koguti 50 punkti ja jäädi läänekonverentsis taas viimaseks. Veelgi halvemini läks hooajal 2019–20, mil koguti ainult 41 punkti ja edestati kogu liiga peale ainult Minski Dinamod.

Praegune koosseis 
Seisuga 28. august 2020
Väravavahid: Stanislav Galimov, Ilja Proskurjakov
Kaitsjad: Morgan Ellis, Jānis Jaks, Eduards Hugo Jansons, Mathew Maione, Roberts Mamčics, Andrew O'Brien, Reece Scarlett, Kristaps Sotnieks, Ondrej Vitasek, Patryk Wysocki, Kristaps Zīle
Ründajad: Emīls Ģēģeris, Daniels Bērziņš, Pavel Tšernov, Konstantin Komarek, Lauris Dārziņš (kapten), Miks Indrašis, Renārs Krastenbergs, Deniss Paršin, Mārtiņš Dzierkals, JC Lipon, Gints Meija, Zack Mitchell, Miķelis Rēdlihs, Matt White

Peatreenerid 
  Július Šupler (2008–2011)
  Pekka Rautakallio (2011–2012)
  Artis Ābols (2013–2015)
  Kari Heikkilä (2015–2016)
  Normunds Sējējs (2016–2017)
  Sandis Ozoliņš (2017)
  Ģirts Ankipāns (2017–2020)
  Pēteris Skudra (2020–)

Välislingid 

 Ametlik koduleht

 
KHL-i jäähokiklubid
Läti jäähoki